时间:2016-08-14 23:14:13 来源:德宏团结报
Yinam ta hta go, gahtet ai ko marang bai htu ai re nga yang, masha hpe sawup gahtet nga yak shangun nga ai, gahtet la ai yinam ta hta, shadang la ni kro gahtet hkum gahtet re manghkang ni pru ra nga ai, shadang la ni ganing re hkamja lam galo ra a ta?
Sinpai jahkam shaja myit shanu
Nau gahtet la ai majo, myit gajo gajam nga, sa lot lot wa re hte rau, shat mung n kam sha wa sai, kahpang go nau gahtet ai majo shat kan sinpai jahten hkra nna re, shing rai nna sinpai jahkam shaja myit shanu rai ra sai. Namlap simai ni lo sha nna sau sau dui ai sha hpa sharam sha nhtom, galang mi ga chyi chyi sha nna lo lo lang sha yang mai ai.
Jahpot manap hte shana ko go hpa malum sha yang hpang gara shamai lu ai hta n-ga, hkum mung shakang la lu sai. Namlo namlap simai maga de go, ningshung makok si, sabyi si, sanghpo si, hpyihpa si re ni mai sha ai.
Yinam ta hta sinpot lahte rai kam la ai re nga yang, myit grai shanu ra ai.
Sin jat jashon la na ahkyak re
Nau gahtet jang, masha hkum hkrang na lu sha dat n-gun ni chye mat mat wa ai, grau nna go shadang la ni rai sai, dai majo shadang la ni lu sha dat n-gun lo lo jat jashon la ra ai, ga shadon hte, sin re ni. Sin go masha hkum hkrang ting na mui hpe ja- hkrung jasu ai arai re, shi go masha hkum hkrang ana htang n-gun sharai jahkrak dat ai arai rai nna, grai ahkyak nga ai. Sin go panglai sha hpa, shan zin, naimam mazut hte lasi nokyu ni hkan rong shajang nga ai.
Shan sharam sha
Shan sharam sha yang ginsa ana hte salum ana byin shadang shayom kau lu ai hte rau, shadang la ni hpe grau kat wa sha- ngun lu nga ai. Rai yang masa hta go, shadang la ma hkra ngu na ni dusat sau sharong nga ma ai. Shan hkye sha lo ai mungdan hta, hkanggong ginsa ana byin shadang mung tso nga ai. Rai tim shan ma hkra n mai sha ai n re, shan hpro(Anga shan, ushan re) go ginsa ana htang ai akyu rong ai, laban bat shagu anga shan 2~4 lang sha yang pu htum ginsa ana lu shadang 50% shagrit shayom kau lu sai.
Chyaru n mai lu dinglai ai
Chyaru ru jap lu ai mi rai rai byiya lu ai mi rai rai, shadang lai jang go hkum hkrang jahten shaza hkrum sai. Madu hkum hkrang masa ko hkan nna chyaru sharam lu ra ai, lani mi hta na chyaru lu shadang go masha hkum mi lu lu ai chyaru shadang a 80% ko n mai lai jan ai, chyaru lu shara ai lam shayom kau ra ai, laban bat mi hta la- hkong lang dang lu jang ram sai.
Jau yup jau rot shani yup
Mahtang yinam ta hta go nhtoi san jau ai re nga yang, masha ni mung jau rot mat sai, bai nna shana yup hpang hkrat jang, yup n hkru mat sai, dai majo shani ko no yup ra nga ai. Shani na yup ten go masha hta hkan ra ai, mayu e hkying hkum chyen mi ko nna hkying hkum mi yup la jang rai sai, shani na yup ten hta mahkon madat chyai shing nrai manit 30-50 daram azim sha myidi la rai yang mai ai.
zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn